CELEX: 32011R0313
Language: da
Date: 2011-03-30 00:00:00
Title: Kommissionens forordning (EU) nr. 313/2011 af 30. marts 2011 om tarifering af visse varer i den kombinerede nomenklatur

1.4.2011   
            
            
               DA
            
            
               Den Europæiske Unions Tidende
            
            
               L 86/55
            
         KOMMISSIONENS FORORDNING (EU) Nr. 313/2011
   af 30. marts 2011
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages foranstaltninger vedrørende tariferingen af de varer, der er omhandlet i bilaget til nærværende forordning.
            
         
               (2)
            
            
               Ved forordning (EØF) nr. 2658/87 blev der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkning af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifforanstaltninger eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige tariferingsbestemmelser bør varerne i kolonne 1 i skemaet i bilaget tariferes under den KN-kode, der er anført i kolonne 2, ud fra begrundelsen i kolonne 3.
            
         
               (4)
            
            
               Det bør fastsættes, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af modtageren i tre måneder, jf. bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur under den KN-kode, der er anført i kolonne (2) i skemaet.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med denne forordning, kan fortsat påberåbes i tre måneder, jf. artikel 12, stk. 6, i forordning (EØF) nr. 2913/92.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. marts 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et møbel (såkaldt ”fjernsynsbord”), der måler ca. 80 × 40 × 45 cm.
                  Varen består af en bordplade og to hylder, alt fremstillet af gennemsigtigt hærdet glas, og fire cylindriske metalben, der måler ca. 45 × 5 cm.
                  Varen kan tåle en belastning på højst 80 kg.
                  Metaldelene og glasdelene udgør henholdsvis ca. 47 % og ca. 44 % af varens samlede værdi.
                  
                      (1) Se billedet.
               
               
                  9403 20 80
               
               
                  Tarifering i henhold til almindelig tariferingsbestemmelse 1, 3b og 6 vedrørende den kombinerede nomenklatur og teksten til KN-kode 9403, 9403 20 og 9403 20 80.
                  Borde og lignende møbler fremstillet af forskellige materialer tariferes efter det materiale, som underdelen (ben og ramme) er fremstillet af, medmindre det materiale, som bordpladen er fremstillet af, jf. almindelig tariferingsbestemmelse 3 b), er karaktergivende for bordet fx ved at have en større værdi (se også forklarende bemærkninger til KN, pos. 9403).
                  Tarifering under KN-kode 9403 89 00 som et møbel af andre materialer (glas) er derfor udelukket, idet glasbordpladen, som har en mindre værdi end metalunderdelen, ikke er karaktergivende for bordet.
                  Varen skal derfor tariferes efter det materiale, som underdelen er fremstillet af.
                  Varen skal derfor tariferes under KN-kode 9403 20 80 som andre møbler af metal.
               
            
         
      
         (1)  Billedet er kun til orientering.